৫ জানুয়ারির নির্বাচন যে শান্তিপূর্ণ পরিবেশে এবং অংশগ্রহণমূলক হয়নি, তার জন্য শতভাগ দায়ী বিএনপি-জামায়াত জোট। এরা নির্বাচনে অংশগ্রহণ করলে এবং নির্বাচন অনুষ্ঠানে শক্তি প্রয়োগের মাধ্যমে প্রতিবন্ধকতা সৃষ্টি না করলে নির্বাচনটি অংশগ্রহণমূলক এবং শান্তিপূর্ণই হতো। যারা মনে করেন ৫ জানুয়ারির নির্বাচনে গণতান্ত্রিক ‘শুদ্ধতা’ রক্ষিত থাকেনি, ১৫৩ আসনে বিনা প্রতিদ্বন্দ্বিতায় জিতে যাওয়াকে ‘নির্বাচন’ বলা যায় না। প্রকৃত নির্বাচনে একাধিক প্রার্থী থাকতে হবে এবং ভোটারদের পছন্দের প্রার্থী বাছাইয়ের স্বাধীনতা থাকতে হবে। ৫ জানুয়ারির নির্বাচনে তা না হওয়ায় ওই নির্বাচনকে গ্রহণযোগ্য বলা যায় না। গ্রহণযোগ্যতা কিংবা বিশ্বাসযোগ্যতার সংকট থাকলেও ৫ জানুয়ারির নির্বাচনকে কোনওভাবেই অবৈধ বা অসাংবিধানিক বলা যাবে না। সরকার পক্ষও ওই নির্বাচনকে আদর্শ নির্বাচন না বলে সাংবিধানিক ধারাবাহিকতা রক্ষার জন্য অতি প্রয়োজনীয় নির্বাচন বলেই দাবি করেছে।